Republika e Kosovës/ Republika Kosova

 Republic of Kosovo

 Komuna Istog/ Opstine Istok/ Municipality of Istog

 Drejtoria për Bujqësi,Pylltari dhe Hidroekonomi

#  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drejtoria për Bujqësi,Pylltari dhe Hidroekonomi / Direkcija za Poljuprivredu,Sumarstvo i Vodoprivredu / Departament of Agriculture , Forestry and Hydro-economy

# 09. nr. 146/2022

# Datë: 13.07.2022

# Bazuar në nenin 2, të Rregullores MF -04/2017 ´Mbi kriteret, Standardet dhe Procedurat e Financimit Publik të OJQ-ve, dhe vendimin e Kryetarit të Komunës 01. Nr, 494/022 të datës 13.07.2022, Drejtoria e Bujqësisë,Pylltarisë dhe Hidroekonomisë, shpallë

# Thirrje publike për OJQ

# Për financim të projekt propozimeve të OJQ-ve, për organizimin e aktivitetit tradicional “Të Qethat 2022 “

Drejtoria për Bujqësi,Pylltari dhe Hidroekonomi, në kuadër të Komunës së Istogut u bënë thirrje të gjitha organizatave jo-qeveritare të regjistruara në Repubikën e Kosovës, programi i punës i të cilave është i fokusuar në fushën e promovimit dhe organizimit të aktiviteteve bujqësore, të aplikojnë për mbështetje financiare për organizimin e aktivitetit tradicional “ Të Qethat 2022 “.

# Qëllimi i kësaj shpallje publike është mbështetja dhe promovimi i aktiviteteve tradicionale siç është “Dita e Qethjes së Deleve”.Konkretisht, fondi i paraparë për organizimin e këtij aktiviteti , shënimin e ditës tradicionale te të Qethave do të përpiqet që përmes projekt propozimeve të organizatave joqeveritare të realizoj aktivitetin i cili ka te bëjë me promovimin e aktiviteteve tradicionale të komunitetit të blegtorëve.

# Kjo ftesë për propozime është bërë në formë të shpalljes publike më qëllim që të gjitha organizatat e interesuara dhe të kualifikuara t’ju jepet mundësia dhe e drejta për paraqitjen e kërkesave të tyre për financim të projekt propozimeve. Për qëllimet e kësaj ftese për propozim, “organizatat” definohen si organizata kosovare joqeveritare, të bazuara në komunitet dhe/apo të bazuara në mirëbesim, si dhe në pjesëmarrje vullnetare.

***OJQ-të në përputhje me këtë thirrje publike mund të aplikojnë me projektet propozimet e tyre për fushat prioritare në vijim:***

1. Organizimi i ditës se qethave të deleve “Të Qethat 2022 “;

***Përparësi kanë OJQ-të që kanë përvojë ne organizimin e aktiviteteve të cekura***

***Vlera totale e planifikuar e thirrjes është 6,000.00 ( gjashtë mijë) euro.***

Përiudha e zbatimit të projektit është maksimalisht për 45 ditë.

**Kriteret për aplikim:**

Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo Qeveritare në Republikën e Kosovës dhe të cilat veprojnë në Republikën e Kosovës së paku 1 një vit para datës së publikimit të thirrjes publike.

OJQ-të aplikuese duhet të dëshmojnë se programi i tyre i punës është i fokusuar në fushën e mbrojtjes dhe promovimit të kulturës, traditave dhe të drejtave dhe interesave të komuniteteve në Kosovë.

OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare dhe të gjithë ofruesve tjerë të mbështetjes financiare publike.

Para nënshkrimit të kontratës, OJQ duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.

Propozimet duhet të dorëzohen vetëm në formularët e paraparë, të bashkangjitur në thirrje

Dokumentet e kompletuara duhet të dërgohen me postë ose personalisht, në adresën e mëposhtme: Drejtoria për Bujqësi, Pylltari dhe Hidroekonomi, Ndërtesa e komunës së Istogut, Rruga, Fadil Ferati, nr. 121 Istog, , kati II ,nr. 210.

Procesi i pranimit, hapjes dhe shqyrtimit të aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të thirrjes janë të detajuara në Udhëzimet për aplikuesit e thirrjes publike.

Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.

**Afati i fundit për dorëzimin e propozimeve është 15 ditë pune dhe përfundon me datën 02.08.2022.**

*Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën:**fadil.kabashi@rks-gov.net**.*

Dokumentacioni i nevojshëm për aplikim ;

Kopja e letërnjoftimit të përfaqësuesit të autorizuar të OJQ-së

Certifikata e regjistrimit te OJQ-së- obligative

Certifikatën e numrit fiskal- obligative

Vërtetim nga ATK, që OJQ nuk ka obligime tatimore-obligative

Dëshmi e organizimit të aktiviteteve të ngjashme

[F9\_Formulari i aplikacionit për projekt.doc](file:///C%3A%5C%5CUsers%5C%5Castrit.hajrizaj%5C%5CDesktop%5C%5CF9_Formulari%20i%20aplikacionit%20p%C3%ABr%20projekt.doc)

[F11\_Forma e deklaratës për financimin e dyfishtë.doc](file:///C%3A%5CUsers%5Castrit.hajrizaj%5CDesktop%5CF11_Forma%20e%20deklarat%C3%ABs%20p%C3%ABr%20financimin%20e%20dyfisht%C3%AB.doc)
[F10\_Formulari i propozim të buxhetit të projektit.xls](file:///C%3A%5CUsers%5Castrit.hajrizaj%5CDesktop%5CF10_Formulari%20i%20propozim%20t%C3%AB%20buxhetit%20t%C3%AB%20projektit.xls)